Διεθνής Ομοσπονδία Ενώσεων Βιβλιοθηκονόμων και Ιδρυμάτων

Η Διεθνής Ομοσπονδία Ενώσεων Βιβλιοθηκών και Ιδρυμάτων (αγγ:International Federation of Library Associations and Institutions - IFLA) ιδρύθηκε το 1927 στο Εδιμβούργο, εκπροσωπεί τις ενώσεις των βιβλιοθηκονόμων και τα ιδρύματα βιβλιοθηκών και προωθεί τα επαγγελματικά τους συμφέροντα. Πρόκειται για έναν μη κερδοσκοπικό οργανισμό, τα μέλη του οποίου ξεπερνούν τις 1500 συμμετοχές σε 150 χώρες. Η συνολική λειτουργία της IFLA καθορίζεται από το στρατηγικό σχεδιασμό, τον οποίο διαμορφώνει το Διοικητικό Συμβούλιο, και συχνά υπόκειται σε αναθεωρήσεις και μετατροπές σύμφωνα με τις εκάστοτε προτεραιότητες της Ομοσπονδίας.

 Το κυβερνών όργανο της IFLA είναι το Διοικητικό Συμβούλιο (Governing Board), το οποίο είναι υπεύθυνο για την εύρυθμη λειτουργία της Ομοσπονδίας και απαρτίζεται από τον Πρόεδρο (President), τον Εκλεγμένο Πρόεδρο (President-elect), τον Πρόεδρο της Επαγγελματικής Επιτροπής (Chair of the Professional Committee), τους Προέδρους των Τμημάτων της IFLA (Chairs of each IFLA Division), τον Πρόεδρο της Μόνιμης Επιτροπής Διαχείρισης των Ενώσεων Βιβλιοθηκών των Τμημάτων (Chair of the Management of Library Associations Section's Standing Committee) και δέκα μέλη (ten directly elected members). Επιπλέον, το Διοικητικό Συμβούλιο έχει συστήσει την Εκτελεστική Επιτροπή (Executive Committee) με αντικείμενο την επίβλεψη της πορείας του έργου της IFLA. Η IFLA εργάζεται για την προώθηση, υπεράσπιση και εξέλιξη της βιβλιοθηκονομίας και της επιστήμης της πληροφόρησης. Εκπροσωπεί όσους απασχολούνται επαγγελματικά στον τομέα της πληροφόρησης, υπερασπίζεται τα συμφέροντά τους, και παράλληλα προωθεί την ανάπτυξη των υπηρεσιών πληροφόρησης. Σύμφωνα με την επίσημη ιστοσελίδα της, η IFLA εστιάζει στους εξής επιμέρους στόχους : Προώθηση υψηλών προτύπων παροχής και παράδοσης υπηρεσιών βιβλιοθηκών και πληροφόρησης. Ενθάρρυνση της αντίληψης της αξίας των καλών υπηρεσιών βιβλιοθηκών και πληροφόρησης. Εκπροσώπηση των συμφερόντων των μελών της σε όλο τον κόσμο. Ενώσεις, ιδρύματα και μεμονωμένα άτομα, τα οποία σχετίζονται με τον κλάδο της βιβλιοθηκονομίας και της επιστήμης της πληροφόρησης και επιθυμούν να συμμετάσχουν στο έργο της IFLA, μπορούν να ενταχθούν σε μια από τις διαθέσιμες κατηγορίες μελών. Το σύνολο των μελών της IFLA χωρίζεται σε τρεις βασικές κατηγορίες, οι οποίες υποδιαιρούνται περαιτέρω σε υποκατηγορίες. Οι κατηγορίες μελών της IFLA σχηματίζονται ως εξής: Μεμονωμένα άτομα ως μέλη (Individuals) Συνεργάτες (Personal Affiliate) Συνεργαζόμενοι φοιτητές (Student Affiliate) Απόφοιτοι (New Graduates) Άμισθοι (Non-salaried) Ιδρύματα (Institutions) Ιδρύματα (Institutions) Υπομονάδες ιδρυμάτων (Institutional Sub-units) Βιβλιοθήκες ενός ατόμου (One-person Library Centres) Σχολικές βιβλιοθήκες (School Libraries) Ενώσεις (Associations) Διεθνείς (International) Εθνικές (National) Συνεργάτες ενώσεων (Association Affiliates) Άλλες (Other) Η IFLA δραστηριοποιείται σε πολλούς τομείς, υλοποιώντας πρωτότυπες ιδέες και προβαίνοντας σε ποικίλες καινοτομίες. Το έργο της IFLA ενισχύουν και υποστηρίζουν τα Τμήματα (Divisions) και οι Ομάδες Ειδικού Ενδιαφέροντος (Special Interest Groups) που έχει συστήσει, καθένα από τα οποία έχει συγκεκριμένο αντικείμενο λειτουργίας. Στα πλαίσια των δραστηριοτήτων της IFLA εντάσσονται και οι εκδόσεις ενημερωτικού και επιστημονικού υλικού, σχετικού με την Ομοσπονδία αλλά και με ζητήματα βιβλιοθηκονομίας και επιστήμης της πληροφόρησης γενικότερα. Παράλληλα, οι βασικές δραστηριότητές της είναι οι εξής: Δράση για Ανάπτυξη μέσω Προγραμμάτων Βιβλιοθηκών (Action for Development through Libraries Programme – ALP) Επιτροπή Πνευματικών Δικαιωμάτων και άλλων Νομικών Θεμάτων (Committee on Copyright and other Legal Matters – CLM) Επιτροπή Ελευθερίας της Πρόσβασης στην Πληροφόρηση και Ελευθερίας της Έκφρασης (Committee on Freedom of Access to Information and Freedom of Expression - FAIFE) Βασική Δραστηριότητα για την Προστασία και τη Συντήρηση (Core Activity on Preservation and Conservation - PAC) Βασική δραστηριότητα UNIMARC (UNIMARC Core Activity- UCA) Επιτροπή Προτύπων (Committee on Standards)Ένα σημαντικό στοιχείο της δράσης της IFLA, αποτελεί η διοργάνωση του ετήσιου Παγκόσμιου Συνεδρίου Βιβλιοθηκών και Πληροφόρησης (IFLA World Library and Information Congress), με περισσότερους από 3.000 συμμετέχοντες να ανταλλάσσουν απόψεις σε επαγγελματικά θέματα και να ενημερώνονται για τις εξελίξεις, νέες ιδέες και προϊόντα. Τέλος η IFLA έχει αναπτύξει επαγγελματικές και συνεργατικές σχέσεις με φορείς με συναφή προσανατολισμό, οι οποίοι συνδέονται με τον τομέα της βιβλιοθηκονομίας και της επιστήμης της πληροφόρησης. IFLA official impressed by cultural growth(Αγγλικά) IFLA bezorgd over ACTA(Ολλανδικά) Library Advocate Opposes ACTA Before European Parliament(Αγγλικά) IFLA: The International Federation of Libraries(Αγγλικά) Επίσημη ιστοσελίδα της Διεθνούς Ομοσπονδίας Ενώσεων Βιβλιοθηκών και Ιδρυμάτων(Αγγλικά) Παγκόσμιο Συνέδριο Βιβλιοθηκών και Πληροφόρησης(Αγγλικά) Περιοδικό της IFLA(Αγγλικά)